Ksiynga Mormōna je uznowano bez Kościou Jezusa Chrystusa Świyntych w Dniach Ôstatnich, Spouečność Chrystusa i inkše kościouy s ruchu Świyntych w Dniach Ôstatnich, za ješče jydno świadectwo ô Jezusie Chrystusie a do wyznawcōw tych kościouōw stanowi jydno (obok Bibliji) s podstawowych pism świyntych (piyrše wydaniy - mařec 1830, Palmyra, USA). Zdaniym tych wspōlnot je tuōmačyniym s godki reformowanyj ygipskij dokōnanym bez Joseph Smith na podstawie starožytnych puyt, ôtřimanych ôd proroka Morōniygo. Uopublikowano ja dotychčas we přez 93 godkach. Wydowano we nojwiynkšej ličbie ygzymplaři bez Kościou Jezusa Chrystusa Świyntych we Dniach Ôstatnich pod rozšeřōnym titlem: Ksiynga Mormōna - Ješče Jydno Świadectwo ô Jezusie Chrystusie. Treść. Ksiynga Mormōna zawiero religijne zapisy prorokōw majōncych zamieškiwać niygdyś ôba kōntynynty Ameriki. Zgodniy s treśćōm Ksiyngi, jydyn s tych prorokōw, Lehi, wywodziu sie s Jerozolimy. Ôkouo 600 roku p.n.e. Lehi ôtřimou ôbiawiyniy, we kerym Bōg nakazou mu poprowadzić moua grupa ludzi na kōntynynt amerykański. Po dotarciu do Ameriki grupa ta stwořōua wspaniauo cywilizacyjo. Bōg powouywou kolejnych prorokōw, a Ksiynga Mormōna mo stanowić zbiōr jejich pism. Jeji miano pochodzi ôd Mormōna, proroka-krōnikařa, kery streściu ôbšerne zapisy ôbejmujōnce wiela stoleci. Gōuwnym wydařyniym we Ksiyndze Mormōna je ukazaniy sie Jezusa Chrystusa na kōntynyńcie amerikańskym chnet po uōnygo zmartwychwstaniu. Wedle Ksiyngi Mormōna Chrystus naučou we Americe swojij Ewangeliji a zouožōu swōj kościou podaniy kej we Jerozolimie.